open-index/open-wikipedia-markdown huggingface dataset:
सूखी धुलाई

thumb|शुष्क धुलाई किये हुए कपड़े

**सूखी धुलाई** (Dry Cleaning) या शुष्क धुलाई में कार्बनिक विलायकों का उपयोग होता है। यह ऊनी, रेशमी, रेयन और इसी प्रकार के अन्य वस्त्रों के लिए उपयोग की जाती है।

सामान्य धुलाई पानी, साबुन और सोडे से की जाती है। भारत में धोबी सज्जी मिट्टी का व्यवहार करते हैं, जिसका सक्रिय अवयव सोडियम कार्बोनेट होता है। सूती वस्त्रों के लिए यह धुलाई ठीक है पर ऊनी, रेशमी, रेयन और इसी प्रकार के अन्य वस्त्रों के लिए यह ठीक नहीं है। ऐसी धुलाई से वस्त्रों के रेशे कमजोर हो जाते हैं और यदि कपड़ा रंगीन है तो रंग भी फीका पड़ जाता है। ऐसे वस्त्रों की धुलाई सूखी रीति से की जाती है। केवल वस्त्र ही सूखी रीति से नहीं धोए जाते वरन् घरेलू सजावट के साज सामान भी सूखी धुलाई से धोए जाते हैं। सूखी धुलाई की कला अब बहुत उन्नति कर गई है। इससे धुलाई जल्दी तथा अच्छी होती है और वस्त्रों के रेशे और रंगों की कोई क्षति नहीं होती। विशेष रूप से ऊनी कंबल आदि के लिए यह बहुत उपयोगी है।

## शुष्क धुलाई में प्रयुक्त विलायक
शुष्क धुलाई में कार्बनिक विलायको (साल्वेन्ट) का उपयोग होता है। पहले पेट्रोलियम विलायक (नैपथा, पेट्रोल, स्टीडार्ट इत्यादि) प्रयुक्त होते थे। पर इनमें आग लगने की संभावना रहती थी, क्योंकि ये सब बड़े ज्वलनशील होते हैं। इनके स्थान पर अब अदाह्य विलायकों, कार्बन टेट्राक्लोराइड, ट्राइक्लोरोएथेन, परक्लोरोएथिलीन और अन्य हैलोजनीकृत हाइड्रोकार्बनों का उपयोग होता है। ये पदार्थ बहुत वाष्पशील होते हैं। इससे वस्त्र जल्द सूख जाते हैं। इनकी कोई गंध अवशेष नहीं रह जाती। रेशे और रंगों को कोई क्षति नहीं पहुँचती और न ऐसे धुले कपड़ों में सिकुड़न ही होती है। वस्त्र भी देखने में चमकीले और छूने में कोमल मालूम पड़ते हैं।

विलायकों की क्रिया से तेल, चर्बी, मोम, ग्रीज और अलकतरा आदि घूलकर निकल जाते हैं। धूल, मिट्टी, राख, पाउडर, कोयले आदि के कण रेशों से ढीले पड़कर विलायकों के कारण बहकर और निकलकर अलग हो जाते हैं। अच्छे परिणाम के लिए वस्त्रों को भलि भाँति धोने के पश्चात् विलायकों को पूर्णतया निकाल लेना चाहिए। वस्त्रों की अंतिम सफाई इसी पर निर्भर करती है। विलायकों को निथारकर या छानकर या आसुत कर, मल से मुक्त करके बारंबार प्रयुक्त करते हैं। साधारणतया वस्त्रों में प्राय: ०.८ प्रतिशत मल रहता है।

## विधि
thumb|शुष्क धुलाई की मशीन
शुष्क धुलाई मशीनों में संपन्न होती है। एक पात्र में वस्त्रों को रखकर उस पर विलायक डालकर, ऊँचे दाब वाली भाप से गरम करते हैं और फिर पात्र में से विलायक को बहाकर बाहर निकाल लेते हैं। कभी-कभी वस्त्रों पर ऐसे दाग पड़े रहते हैं जो कार्बनिक विलायकों में घुलते नहीं। ऐसे दागों के लिए विशेष उपचार, कभी-कभी पानी से धोने, रसायनकों के व्यवहार से, भाप की क्रिया द्वारा अथवा स्पैचुला से रगड़कर मिटाने की आवश्यकता पड़ती है। अच्छा अनुभवी मार्जक (क्लीनर) ऐसे दागों के शीघ्र पहचानने में दक्ष होता है और तदनुसार उपचार करता है। धुलाई मशीन के अतिरिक्त धुलाई के अन्य उपकरणों की भी आवश्यकता पड़ती है। इनमें चिह्न लगाने की मशीन, भभके, पंप, प्रेस, मेज, लोहा करने की मशीनें, दस्ताने, रैक, टंबलर, धौंकनी, शोषित्र, शोषणकक्ष की सिलाई मशीन इत्यादि महत्व के हैं।

शुष्क धुलाई का प्रचार भारत में अब दिनों दिन बढ़ रहा है। देश में इस समय कपड़े की ड्राई क्लीनिंग का बाजार ३००० से ३५०० करोड़ का हो गया है। धुलाई के संबंध में प्रशिक्षण और अनेक दिशाओं में अन्वेषण के लिए विशेष संस्थाएँ भी हैं।

## सन्दर्भ


## बाहरी कड़ियाँ
* ड्राईक्लीन ओनली?
* सूखी धुलाई के रसायन-जो पर्यावरण के लिए कम हानिकारक हैं।
* सुरक्षा और स्वास्थ्य: सूखी धुलाई
* सूखी धुलाई और पर्यावरण

श्रेणी:रहन-सहन
दास विदान्या

**दासविदान्या** एक हिन्दी फ़िल्म है। यह फ़िल्म सन 2008 में रिलीज़ हुई थी।

श्रेणी:हिन्दी फ़िल्में
रामायण आरती

आरती श्री रामायण जी की
कीरति कलित ललित सिया-पी की

गावत ब्राह्मादिक मुनि नारद

बालमीक विज्ञान विशारद

शुक सनकादि शेष अरु शारद

बरनि पवनसुत कीरति नीकी

आरती श्री रामायण जी की
कीरति कलित ललित सिया-पी की

गावत वेद पुरान अष्टदस

छओं शास्त्र सब ग्रन्थन को रस

मुनि-मन धन सन्तन को सरबस

सार अंश सम्मत सबही की

आरती श्री रामायण जी की
कीरति कलित ललित सिया-पी की

गावत सन्तत शम्भू भवानी

अरु घट सम्भव मुनि विज्ञानी

व्यास आदि कविबर्ज बखानी

कागभुषुण्डि गरुड़ के ही की

आरती श्री रामायण जी की
कीरति कलित ललित सिया-पी की

कलिमल हरनि विषय रस फीकी

सुभग सिंगार मुक्ति जुबती की

दलन रोग भव मूरि अमी की

तात मात सब विधि तुलसी की

आरती श्री रामायण जी की
कीरति कलित ललित सिया-पी की

## संबंधित कड़ियाँ
* रामायण आरती विकिसोर्स पर
* श्री राम चरित मानस
*श्री रामायण जी की आरती

## बाहरी कडियाँ

श्रेणी:हिन्दू धर्म
श्रेणी:रामायण
साईकॉस

**साईकॉस** (Scicos) गतिक तंत्रों को ग्राफीय ब्लॉक आरेखों की सहायता से मॉडल एवं सिमुलेट करने वाला एक सॉफ्टवेयर पैकेज है। साइकोस के द्वारा मिश्रित गतिक तन्त्रों की गतिकी को मॉडल करके तत्पश्चात उसे कम्पाइल किया जा सकता है जिससे कार्यकारी (executable) कोड प्राप्त हो जाता है। यह मैटलैब के साथ आने वाले सिमूलिंक जैसा ही एक मुक्तस्रोत पैकेज है।
आजकल यह साईलैब के साथ एक पैकेज रूप में आता है और www.scicoslab.org से डाउनलोड किया जा सकता है। 

साईकॉस, कन्ट्रोल सिस्टम्स के विश्लेषण एवं डिजाइन के लिये बहुत उपयोगी है। इसके अलावा संकेत प्रसंस्करण, एवं अन्य तन्त्रों की मॉडलिंग एवं सिमुलेशन के लिये भी बहुत उपयुक्त है। 

## प्रमुख विशेषताएँ
* गतिक तन्त्रों को चित्रात्मक रीति से (Graphically) मॉडल, कम्पाइल एवं सिमुलेट करता है।
* एक ही मॉडल में सतत एवं असतत (continuous and discrete) उपतन्त्रों को मिलाकर भी मॉडल किया जा सकता है।
* इसमें मानक ब्लॉकों के पैलेट या समूह उपलब्ध हैं; किसी ब्लॉक को मॉडल में प्रयोग करने के लिये उचित पैलेट में से उसे चुना जा सकता है।
* नये ब्लॉकों को भी आवश्यकता पडने पर रचा जा सकता है। इसके लिये सी, फोर्ट्रान या साईलैब की भाषा का प्रयोग किया जा सकता है।
* साईलैब में जाकर वहीं से सिमुलेशनों को बैच-मोड में चलाया (रन) जा सकता है।
* साईकॉस के चित्रात्मक मॉडेलों से सी-भाषा में कोड भी प्राप्त किया जा सकता है। इसके लिये कोड-जनक (कोड-जनरेटर) उपलब्ध है।
* Scicos-HIL (साईकॉस-हार्डवेयर-इन्-लूप) का प्रयोग करते हुए वास्तविक समय (real time) में भी सिमुलेशन चलाये जा सकते हैं। 
* Scicos-RTAI की सहायता से रीयल-टाइम कन्ट्रोल के लिये एक्सक्यूटेबल कोड प्राप्त किया जा सकता है।
* Scicos-ModNum की सहायता से आंकिक संचार तन्त्रों (digital communications systems) को भी सिमुलेट किया जा सकता है।

## बाहरी कड़ियाँ
* '''साईकॉस''' का जालस्थल
* '''साइकोसलैब''' (scicoslab) का जालस्थल
* Scicos as an alternative  for Simulink / ट्यूटोरियल

## इन्हें भी देखें
* सिमूलिंक (Simulink)
* साईलैब (Scilab)
* ओपेनमॉडेलिका

श्रेणी:सिमुलेशन
श्रेणी:मुक्तस्रोत
साहित्य अकादमी पुरस्कार

**साहित्य अकादमी पुरस्कार** भारत में एक साहित्यिक सम्मान है, जो साहित्य अकादमी प्रतिवर्ष भारत की अपने द्वारा मान्यता प्रदत्त प्रमुख भाषाओं में से प्रत्येक में प्रकाशित सर्वोत्कृष्ट साहित्यिक कृति को पुरस्कार प्रदान करती है। भारतीय संविधान की आठवीं अनुसूची में शामिल २२ भारतीय भाषाओं के अलावा ये राजस्थानी और अंग्रेज़ी भाषा; याने कुल २४ भाषाओं में प्रदान किया जाता हैं। पहली बार ये पुरस्कार सन् 1955 में दिए गए।

पुरस्कार की स्थापना के समय पुरस्कार राशि पाँच हजार रुपए थी, जो सन् 1983 में ब़ढा कर दस हजार रुपए कर दी गई और सन् 1988 में ब़ढा कर इसे पच्चीस हजार रुपए कर दिया गया। सन् 2001 से यह राशि चालीस हजार रुपए की गई थी। सन् 2003 से यह राशि पचास हजार रुपए कर दी गई है। सन् 2010 से यह राशि अब एक लाख रुपए कर दी गई है।

## विजेता
# साहित्य अकादमी पुरस्कार बंगाली 
# साहित्य अकादमी पुरस्कार बोड़ो 
# साहित्य अकादमी पुरस्कार डोगरी 
# साहित्य अकादमी पुरस्कार गुजराती 
# साहित्य अकादमी पुरस्कार हिन्दी 
# साहित्य अकादमी पुरस्कार कन्नड़ 
# साहित्य अकादमी पुरस्कार कश्मीरी 
# साहित्य अकादमी पुरस्कार कोंकणी 
# साहित्य अकादमी पुरस्कार मैथिली 
# साहित्य अकादमी पुरस्कार मलयालम 
# साहित्य अकादमी पुरस्कार मणिपुरी 
# साहित्य अकादमी पुरस्कार मराठी 
# साहित्य अकादमी पुरस्कार नेपाली 
# साहित्य अकादमी पुरस्कार ओड़िया 
# साहित्य अकादमी पुरस्कार पंजाबी 
# साहित्य अकादमी पुरस्कार संस्कृत 
# साहित्य अकादमी पुरस्कार संथाली 
# साहित्य अकादमी पुरस्कार सिन्धी 
# साहित्य अकादमी पुरस्कार तमिल 
# साहित्य अकादमी पुरस्कार तेलुगू 
# साहित्य अकादमी पुरस्कार उर्दू
# साहित्य अकादमी पुरस्कार असमिया
# राजस्थानी के लिए साहित्य अकादमी पुरस्कार विजेताओं की सूची
# साहित्य अकादमी पुरस्कार अंग्रेज़ी

## अन्य साहित्यिक सम्मान
साहित्य अकादमी के अन्य साहित्यिक सम्मान हैं:
* साहित्य अकादमी फ़ैलोशिप
* भाषा सम्मान पुरस्कार
* अनुवाद पुरस्कार
* आनन्‍द कुमारस्‍वामी फैलोशिप
* प्रेमचंद फैलोशिप
* बाल साहित्य पुरस्कार
* युवा पुरस्कार

## सन्दर्भ

## बाहरी कड़ियाँ
* साहित्य अकादमी का जालघर
* Sahitya Akademi Awards and Fellowships, Official website
* 

*
श्रेणी:भारतीय पुरस्कार
श्रेणी:साहित्य पुरस्कार
कल पेन

right|thumb|कल पेन
**कल्पेन सुरेश मोदी** (जन्म अप्रैल 23, 1977) वा **कल पेन**, एक अमेरिकी अभिनेता, निर्माता, व राजनैतिक कार्यकर्ता है। 

उनका प्रमुख पात्र वाला चलचित्र इस प्रकार है-*[[नेसनल लॅम्पूनस भॅन वाइल्डर]]*, *[[हॅरोल्ड एंड कुमार गो टु व्हाइट कॅसल]]*, *[[द नेमसेक]]*, *[[इपिक मुभी]]* और *[[हॅरोल्ड एंड कुमार एस्केप फ्रम गुआन्टानामो बे]]*। इनका टॅलिभिजन पात्र में 24 सिजन 6 और अभी हाउस धारावाहिक में लरेन्स कट्नर का पात्र है।

### व्यक्तिगत जीवन
पेन एक शाकाहारी है, अतः, *[[हॅरोल्ड एंड कुमार गो टु व्हाइट कॅसल]]* में प्राविधिककर्मीयौं नें उन्हे हॅमबर्गर के जगह सॉय पॅटिज दिया था।

वेह बाराक ओबामा के भिडियो "Sí Se Puede Cambiar" (Andres Useche द्वारा निर्मित) में भी दिखते है। पेन ओबामा के निर्वाचन में ओबामा समर्थक के रूप में क्रियाशील थे।

## Filmography
### Films

## Television roles

## References

## External links
* 
* Five Questions for Kal Penn, Nirali Magazine, December 2006
* Kal Penn Goes to Hollywood, Nirali Magazine, September 2004

श्रेणी:अमेरिकी अभिनेता
श्रेणी:जीवित लोग
श्रेणी:1977 में जन्मे लोग
अनामिका (कविता संग्रह)

**अनामिका** पण्डित सूर्यकांत त्रिपाठी ‘निराला’ की एक काव्य रचना है। अनामिका या **प्रथम अनामिका** नामक कलकत्ते से प्रकाशित सूर्यकांत त्रिपाठी 'निराला' के इस कविता संग्रह में ९ कविताएँ थीं। (१) ‘अध्यात्म फल’ (२) ‘माया’, (३) ‘जलद’, (४) ‘अधिवास’, (५) ‘तुम और मैं’, (६) ‘जुही की कली’, (७) ‘पंचवटी प्रसंग’, (८) ‘सच्चा प्यार’ और (९) ‘लज्जित’।

## सन्दर्भ
सिटरिक्स सिस्टमस्

**सिटरिक्स सिस्टमस्** (अंग्रेजी: **Citrix Systems**, Nasdaq: CTXS) एक अमेरिकी बहुराष्ट्रीय निगम है, जिसका उद्देश्य सॉफ्टवेयर, आभासीकरण (Virtualization) सेवाओं और दूरस्थ अभिगम सॉफ्टवेयर (Remote Access Software) के क्षेत्र मे विषेशज्ञता प्राप्त करना है ताकि इसके अनुप्रयोगों का उपयोग नेटवर्क और इंटरनेट पर किया जा सके।

सिटरिक्स फोर्ट लॉडेरडेल, फ्लोरिडा के मियामी महानगरीय क्षेत्र में स्थित है और इसके सहायक कार्यालय कैलिफोर्निया और मैसाचुसेट्स में हैं, अमेरिका से बाहर इसके विकास केन्द्र ऑस्ट्रेलिया, भारत और यूनाइटेड किंगडम में स्थित हैं।

## सन्दर्भ
हाइड्रिल्ला

7
right|हाइड्रिल्ला
हाइड्रिल्ला एक जलीय पौधा है। यह पूरे वर्ष तालाबों में पाया जाता है तथा शरद ऋतु में यह अधिक मात्रा में उगता है। यह जल में २ मीटर की गहराई तक उगता है तथा इसक तना १-२ मीटर लंबा होता है। हाइड्रिल्ला का पौधा कोमल व कुछ हरे पीले रंग का होता है। इल पौधे में जड़ें नहीं होती हैं तथा पतले तनें पर छोटी व पतली पत्तियाँ भ्रमि रूप में लगी रहती हैं। इसकी पत्तियाँ ५-२० मिलीमीटर लंबी एवं ०.७-२ मिलीमीटर तक चौड़ी होती हैं।

## सन्दर्भ

श्रेणी:वनस्पति विज्ञान
Root tender rooted submerged
By ram
स्थलीय कछुआ

thumb|right|300px|स्थलीय कछुआ
**स्थलीय कछुए** (Tortoises) उन कछुओं को कहा जाता है जो मुख्य रूप से स्थलीय वातावरणों में अपना जीवन बसर करते हैं। अन्य कछुओं की तरह, स्थलीय कछुए का भी पूरा शरीर कड़े कवच से ढ़का रहता है। इसके शरीर के कवच का ऊपरी भाग कारापेश तथा निचला भाग प्लास्ट्रन कहलाता है। इसके चार पैर होते हैं और प्रत्येक पैरों में पाँच-पाँच नाखून तथा जाल-युक्त ऊँगलियाँ पायी जाती हैं। मादा कछुआ मिट्टी खोदकर उसमें अंडे देती है। अंडो की संख्या १ से लेकर ३० तक हो सकती है। साधारणतः अंडे देने का कार्य रात में होता है। मादा अंडे देने के बाद गड्ढे एवं अंडे को मिट्टी तथा बालू इत्यादि से ढ़क देती है। विभिन्न प्रजातियों के अंडो से बच्चों के निकलने का समय भिन्न-भिन्न होता है। अंडो से बच्चे निकलने में ६० से १२० दिनों तक का समय लगता है।

## अन्य भाषाओं में
मारवाड़ी भाषा में कछुआ को काछबा कहा जाता है।
छत्तीसगढ़ी भाषा में कछुआ को केछवा कहा जाता है।

## चित्र दिर्घा

Image:Tortoise-Hatchling.jpg 
Image:Baby_tortoise.jpg
Image:Testudo x4.jpg 
Image:Tortoise closeup.jpg
Image:aldabra.giant.tortoise.arp.jpg
Image:Leopards tortoise.jpg
Image:Tortoise mating.jpg


## इन्हें भी देखें
* कछुआ

## सन्दर्भ

श्रेणी:कछुए
श्रेणी:उभयचर
रेमिंगटन (हिन्दी कुञ्जीपटल)

**रेमिंगटन** (Remington) एक टच टाइपिंग प्रणाली है। यह हिन्दी टाइपिंग की सबसे पुरानी विधि है। इसके लिए पहले से टाइपराइटर पर हिन्दी टाइपिंग सीखी होनी चाहिए। कंप्यूटर पर इस प्रणाली से टाइपिंग सीखना मुश्किल कार्य है। यह सिर्फ उनके लिए उपयोगी है जिन्होंने पहले से टाइपराइटर पर हिन्दी टाइपिंग सीखी हो तथा इसके अभ्यस्त हों। हाँ यदि आप पहले से रेमिंगटन टाइपिंग जानते हों तब यह आपके लिए एकदम सही है। यह विधि अब काफी हद तक समयातीत (आउटडेटेड) हो चुकी है तथा नए सिरे से हिन्दी टाइपिंग सीखने वालों के लिए उपयोगी नहीं है। आजकल इसका प्रयोग मुख्य रूप से नॉन-यूनिकोड ग्राफिक्स तथा डीटीपी (डेस्कटॉप पब्लिशिंग) प्रोग्रामों में किया जाता है। कृतिदेव एक प्रसिद्ध तथा प्रचलित रेमिंगटन फॉण्ट है। 

## रेमिंगटन की टंकण शैली
रेमिंगटन की टंकण शैली इस प्रकार से होती हैः—
जैसे की आपको ‘‘कविता’’ लिखना है तो टंकण क्रम इस प्रकार से होगाः—
क + ि + व + त + ा = कविता

इसी प्रकारः—

क + ा + य + र् = कार्य

क + फ + ़ + ् + य + ू + र् = कर्फ़्यू

स् + प + ा + े + ट + ् + र् + स = स्पोर्ट्स

ब + ि + ढ + ़ + य + ा = बढ़िया

ॐ  ञ  प्रशनवाचक चिन्‍ह और बहुत सारे शब्‍द है उन स्‍पेशल सिंबल को कैसे लिखें।

## उबुन्टू और रेमिंगटन विधि
तात्काल में उबुन्टू पर उपलब्ध रेमिंगटन लेखन विधि में कई प्रकार की समस्याऐं आती हैं। उदाहरण के तौर पर जब आप इस लेखन विधि के साथ मात्रायें लगाते हो तब मात्रा अलग-थलग दिखाईं पड़ती हैं।
इसके अलावा जब आप कोई हलन्त के साथ वाला कोई शब्द जैसे 'श्', 'थ्', 'ध्', 'ध्', 'भ्', ज्ं आदि लिखते हो तो 'अ' या 'ा' की मात्रा उसका हलन्त नहीं मिटाती जो अंत तक बरकरार रहता है, अगर आप उसे अलग से न मिटाओ।
पारम्परिक विधि, जिसका प्रयोग कृतिदेव लेखन विधि के रूप में Microsoft Word में होता है, उसमें ऐसी कोई कमी नहीं है पर वो यूनीकोड विधि न होने के कारण Microsoft Word के बाहर कहीं भी समर्थित नहीं होती।
#### समाधान
रेमिंगटन विधि की इस कमी को दूर करने के लिये शिव शंकर गुप्ता" ने नई रेमिंगटन विधि "क्लासिक-रेमिंगटन" विधि का आविष्कार किया।

## इन्हें भी देखें
* क्लासिक-रेमिंगटन
* इनस्क्रिप्ट
* हिन्दी टाइपिंग

## बाहरी कड़ियाँ
* यूनिनागरी का रेंगटन कुंजीपटल
* रविरतलामी का रेमिंगटन कृतिदेव कीबोर्ड
* प्रखर देवनागरी लिपिक - रेमिंगटन टंकण शैली आधारित 100% शुद्ध टंकण हेतु एक नवीन हिन्दी उपकरण
* रेमिंगटन

श्रेणी:हिन्दी
श्रेणी:कुंजीपटल
श्रेणी:हिन्दी टाइपिंग
श्रेणी:हिन्दी कम्प्यूटिंग
सीप

thumb|left|स्वच्छ जल में रहने वाला एक सीप
**सीप** एक जलीय जन्तु है। इसका शरीर दो पार्श्व कपाटों में बन्द रहता है जो मध्य पृष्ट पर एक दूसरे से जुड़े रहते हैं। इसमें चलने के लिए एक मांसल पाव होता है। इसके पैरों के ऊपरी भाग में अनेक सामानान्तर रेखाएँ होती हैं जिन्हें वृद्धि की रेखा करते हैं।सीप अपने आप को एक लिंग से दूसरे लिंग मे बदल सकते हैं और पुनः वापस भी आ सकते हैं। 

श्रेणी:जलचर
बौध धर्म दर्शन

श्रेणी:साहित्य अकादमी द्वारा पुरस्कृत
श्रेणी:पुस्तकें
मध्य एशिया का इतिहास

** मध्य एशिया का इतिहास ** हिन्दी के विख्यात साहित्यकार राहुल सांकृत्यायन द्वारा रचित एक इतिहास है जिसके लिये उन्हें सन् 1958 में साहित्य अकादमी पुरस्कार से सम्मानित किया गया।6

## सन्दर्भ

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२०वीं सदी का साहित्य
स्थलीय घोंघा

thumb|right|300px|स्थलीय घोंघा
**स्थलीय घोंघा** एक अमेरूदण्डीय प्राणी है,जो नमी युक्त घास के मैदान तथा बगीचों में पाया जाता है।यह स्वभाव से एक निशाचार (रात में चरने वाला) प्राणी है और चट्टानों तथा लकड़ी के लठ्ठों के नीचे आराम करता है। यह एक शाकाहारी प्राणी है। इसका का शरीर नरम होता है जो एक घुमावदार एवं कड़े खोल में बन्द रहता है। खोल में एक बड़ा छिद्र होता है जो एक ढक्कन के द्वारा बन्द रहता है। ढक्कन के खुलने से मांसल पाद बाहर निकलकर चलने लगता है। ज्यों ही किसी आघात का आभास होता है, पाद अन्दर चला जाता है एवं ढक्कन बन्द हो जाता है। सिर पर एक मुख और दो जोड़े बड़े एवं छोटे टेन्टाकिल्स होते हैं। बड़े टेन्टाकिल्स पर एक-एक आँखें पायी जाती हैं।

## अवलोकन
फेफड़े का उपयोग करके सांस लेने वाले घोंघे पल्मोनाटा समूह से संबंधित हैं। जैसा कि पारंपरिक रूप से परिभाषित किया गया है, 2010 के जॉर्गर एट अल के आणविक अध्ययन में पल्मोनाटा को पॉलीफाइलेटिक पाया गया। लेकिन गलफड़े वाले घोंघे भी एक पॉलीफाइलेटिक समूह बनाते हैं; दूसरे शब्दों में, फेफड़े वाले घोंघे और गलफड़े वाले घोंघे कई वर्गीकरण समूह बनाते हैं जो जरूरी नहीं कि एक-दूसरे से अधिक निकटता से संबंधित हों, क्योंकि वे कुछ अन्य समूहों से संबंधित हैं।

फेफड़े वाले घोंघे और गलफड़े वाले घोंघे दोनों ही भूवैज्ञानिक समय के दौरान इतने व्यापक रूप से विविध हो गए हैं कि गिल वाली कुछ प्रजातियाँ भूमि पर पाई जा सकती हैं और फेफड़े वाली कई प्रजातियाँ मीठे पानी में पाई जा सकती हैं। यहां तक कि कुछ समुद्री प्रजातियों में भी फेफड़े होते हैं।

घोंघे कई प्रकार के पर्यावरण में पाए जाते हैं, जैसे कि खाई, रेगिस्तान और समुद्र की गहराई। हालांकि ज़मीन पर रहने वाले घोंघे आम लोगों के लिए अधिक परिचित हो सकते हैं, समुद्री घोंघे प्रजातियों की संख्या में अधिक होते हैं और इनकी विविधता और जैवभार भी अधिक होती है। घोंघों की कई प्रजातियाँ ताज़े पानी में भी पाई जाती हैं।

## सन्दर्भ

## बाहरी कड़ियाँ

* Introduction to Snails, Infoqis Publishing, Co.

श्रेणी:मोलस्का संघ
श्रेणी:अकशेरुक
श्रेणी:प्राणी विज्ञान
जल घोंघा

left|thumb|जल घोंघा
**जल घोंघा** मीठे जल में पाया जाता है। इसका शरीर बाहरी खोल से ढँका रहता है। बाह्य कंकाल का मुख एक ढक्कन से बन्द रहता है। जिसे अपर कुलम कहते हैं। इसका आकार सेव जैसा होता है अतः इसे एपेल स्नेल कहते हैं।

श्रेणी:जलचर
कविता के नये प्रतिमान

**[[कविता के नये प्रतिमान]]** डॉ॰ नामवर सिंह द्वारा लिखी गई आलोचना की पुस्तक है। इस पुस्तक पर डॉ॰ नामवर सिंह को १९७१ का हिन्दी साहित्य अकादमी पुरस्कार मिला है।

## सन्दर्भ

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२०वीं सदी का साहित्य
श्रेणी:नामवर सिंह
श्रेणी:हिंदी आलोचना
ज़िन्दगीनामा - ज़िन्दा रुख़

** ज़िन्दगीनामा - ज़िन्दा रुख़ ** हिन्दी की विख्यात साहित्यकार कृष्णा सोबती द्वारा रचित एक उपन्यास है जिसके लिये उन्हें सन् १९८० में साहित्य अकादमी पुरस्कार से सम्मानित किया गया। इसका प्रकाशन सन् 1979 में हुआ था।

## कथावस्तु
इस उपन्यास पर प्रकाश डालते हुए गोपाल राय लिखते हैं कि- "जिन्दगीनामा बीसवीं शताब्दी के प्रथम पन्द्रह वर्षों में पंजाब के किसानों-ग्रामीणों के जीवन का चित्रण है । यह जिन्दगी निखालिस यथार्थ के रूप में सामने आती है; पंजाबी किसानों की मेहनत-मशक्कत से भरी अक्खड़, सन्तुष्ट और मुक्त जिन्दगी, जिसमें महाजन का शोषण और पुलिस का आतंक भी कोई ज्यादा हलचल नहीं पैदा करता ।"

## सन्दर्भ

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२०वीं सदी का साहित्य
श्रेणी:कृष्णा सोबती
कव्वे और काला पानी

**कव्वे और काला पानी** साहित्य अकादमी पुरस्कार से सम्मानित कहानी-संग्रह है जिसमें निर्मल वर्मा की सात कहानियाँ- धूप का एक टुकड़ा, दूसरी दुनिया, ज़िंदगी यहाँ और वहाँ, सुबह की सैर, आदमी और लड़की, कव्वे और काला पानी, एक दिन का मेहमा और सुबह की सैर शामिल हैं। इनमें से कुछ कहानियाँ यदि भारतीय परिवेश को उजागर करती हैं तो कुछ हमें यूरोपीय जमीन से परिचित कराती हैं, लेकिन मानवीय संवेदना का स्तर इससे कहीं विभाजित नहीं होता। मानव-संबंधों में आज जो ठहराव और ठंडापन है, जो उदासी और बेचारगी है, वह इन कहानियों के माध्यम से हमें गहरे तक झकझोरती हैं और उन लेखकीय अनुभवों तक ले जाती है, जो किसी इकाई तक सीमित नहीं हैं। घटनाएँ उनके लिए उतनी महत्त्वपूर्ण नहीं, जितना कि परिवेश, जिसकी वे उपज हैं। मात्र व्यक्ति ही नहीं, चरित्र के रूप में एक वातावरण हमारे सामने होता है, जिसे हम अपने बाहर और भीतर महसूस करते हैं। हर कहानी एक गूँज की तरह कहीं भीतर ठहर जाती है और धीरे-धीरे पाठकीय संवेदना में ज़ज्ब होती रहती है। दूसरे शब्दों में, अपने दौर की ये महत्त्वपूर्ण कहानियाँ देर तक और दूर तक हमारा साथ देती हैं। निर्मल वर्मा के भाव-बोध में एक खुलापन निश्चय ही है। न केवल रिश्तों की लहूलुहान पीड़ा के प्रति बल्कि मनुष्य के उस अनुभव और उस वृत्ति के प्रति भी, जो उसे जिन्दगी के मतलब की खोज में प्रवृत्त करती है। यह अकारण नहीं है कि 'कव्वे और काला पानी' के त्रास अंधेरे के बीचोंबीच वे बड़े भाई की दृष्टि से छोटे भाई को देखना और छोटे भाई की दृष्टि से बड़े भाई को देखना और एक निरपेक्ष पीठिका परिवेश में दोनों के प्रति न्याय करना भी आवश्यक पाते हैं।

## सन्दर्भ

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२०वीं सदी का साहित्य
श्रेणी:पुस्तकें
श्रेणी:हिन्दी विकि डीवीडी परियोजना
सहस्रपाद

thumb|right|230px|मिलिपीड
**सहस्रपाद** आर्थोपोडा संघ का एक प्राणी है। इसका शरीर लंबा एवं खण्डयुक्त तथा काइटिन के बाह्य कंकाल से ढका होता है। सिर पर एक जोड़ी श्रृंगिकाएँ होती हैं। धड़ के प्रत्येक खण्ड में दो जोड़े संधियुक्त पैर होते हैं। इसमें श्वसन अंग वायुनलियाँ हैं।और बर्षा ऋतु के समय इनको झुंड में देखा जा सकता है।

## चित्र

Image:Harpaphe haydeniana 002.jpg
Image:Polydesmus.angustus.2.jpg
Image:Glomeris_marginata_1.jpg
Image:Mating_Archispirostreptus_gigas.JPG


## इन्हें भी देखें
*शतपाद (सेन्टीपीड)

श्रेणी:आर्थ्रोपोडा
श्रेणी:मिरियापोडा
*
मगध (काव्य)

**मगध (काव्य)** श्रीकांत वर्मा द्वारा रचित एक कविता-संग्रह है।

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२०वीं सदी का साहित्य
श्रेणी:पुस्तकें
अर्धनारीश्वर (बहुविकल्पी)

इस नाम से कई लेख हैं:
* अर्धनारीश्वर: हिन्दू भगवान शिव का एक रूप।
* *[[अर्धनारीश्वर (उपन्यास)|अर्धनारीश्वर]]*: विष्णु प्रभाकर द्वारा रचित एवं साहित्य अकादमी द्वारा पुरस्कृत उपन्यास
* *[[अर्धनारीश्वर (निबंध संग्रह)|अर्धनारीश्वर]]*: रामधारी सिंह दिनकर द्वारा रचित निबंध संग्रह
विकलांग श्रद्धा का दौर

** विकलांग श्रद्धा का दौर ** हिन्दी के विख्यात साहित्यकार हरिशंकर परसाई द्वारा रचित एक व्यंग्य है जिसके लिये उन्हें सन् 1982 में साहित्य अकादमी पुरस्कार से सम्मानित किया गया।

## सन्दर्भ

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२०वीं सदी का साहित्य
श्रेणी:हरिशंकर परसाई
इन्हीं हथियारों से

** इन्हीं हथियारों से ** हिन्दी के विख्यात साहित्यकार अमरकान्त द्वारा रचित एक उपन्यास है जिसके लिये उन्हें सन् 2007 में साहित्य अकादमी पुरस्कार और 2009 में **ब्यास सम्मान** से सम्मानित किया गया।राजकमल प्रकाशन समूह द्वारा सन् **2003** में प्रकाशित **536 पृष्ठों** का यह उपन्यास,अमरकांत द्वारा लिखे गए अब तक के उपन्यासों में सबसे बड़ा है। **सूखा पत्ता**` के बाद अमरकांत के जिस उपन्यास की चर्चा सबसे ज्यादा हुई वह **'इन्हीं हथियारों से`** है।

अमरकांत का यह उपन्यास ' इन्हीं हथियारों से' सन्1942 के भारत छोड़ो आंदोलन पर केन्द्रित है। इस उपन्यास में मुख्य रूप से उत्तर प्रदेश के बलिया जनपद का चित्रण किया गया है ।सन् 1942 ई. में **'भारत छोड़ो आंदोलन**' के दौरान कुछ दिनों के लिए बलिया में ब्रिटिश शासन समाप्त हो गया था। **गाँवों** में पंचायत सरकारें कायम हुई थी। परन्तु, यह **ऐतिहासिक उपन्यास नहीं है**, बल्कि उस आन्दोलन से जुड़े व्यक्तियों के निजी अनुभवों, ऐतिहासिक घटनाओं तथा 42 से लेकर स्वतंत्रता- प्राप्ति तक के समय की एक **यथार्थवादी परिकल्पना है।** वस्तुत: बलिया के बहाने, एक कल्पित कथा द्वारा इस ऐतिहासिक जमाने का **स्मरण किया** गया है, जब देश की जनता ने स्वाधीनता के लिए विदेशी हुकूमत के विरूद्ध बगावत का झंडा उठाते हुए जबरदस्त संघर्ष किया।  इस उपन्यास के सभी पात्र आम है जो अपनी वास्तविक सामाजिक जिंदगी जीते हुए परिस्थितिवश देश की आजादी में अपना सहयोग देते है।

अमरकांत का यह उपन्यास '**साक्षात्कार**` नामक पत्रिका में **'आँधी`** शीर्षक से धारावाहिक के रूप में छप चुकी है। अमरकांत गांधी जी के विचारधारा से काफी प्रभावित थे इसलिए उन्होंने इस उपन्यास में गांधी जी के विचारों को जगह जगह कोर्ट किया है

## सन्दर्भ

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२१वीं सदी का साहित्य
अनुभव के आकाश में चांद

**अनुभव के आकाश में चाँद**, लीलाधर जगूड़ी द्वारा लिखी गई एक कविता व पुस्तक है, जिसे साहित्य अकादमी पुरस्कार से सम्मानित किया गया था।

## इन्हें भी देखें
* लीलाधर जगूड़ी

## बाहरी कड़ियाँ
* लीलाधर जगूड़ी का व्यक्तित्व-हिंदी समय

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२०वीं सदी का साहित्य
श्रेणी:पुस्तकें
दुष्चक्र में सृष्टा

***दुष्चक्र में सृष्टा*** हिन्दी के कवि वीरेन डंगवाल का कविता संग्रह है। इसका प्रकाशन वर्ष २००२ में हुआ और इसे वर्ष २००४ का साहित्य अकादमी पुरस्कार दिया गया।

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२१वीं सदी का साहित्य
श्रेणी:पुस्तकें
श्रेणी:कविताएँ
श्रेणी:हिंदी कविता
क्याप

** क्याप ** हिन्दी के विख्यात साहित्यकार मनोहर श्याम जोशी द्वारा रचित एक उपन्यास है जिसके लिये उन्हें सन् 2005 में साहित्य अकादमी पुरस्कार से सम्मानित किया गया।

क्याप कुमाउँनी भाषा का शब्द है, जिसका मतलब होता है- **कुछ अजीब-सा, जो समझा न गया हो या अनबूझा सा**; उल्लेखनीय है कि मनोहर श्याम जोशी मूल रूप से कुमायूँ से थे। यह उपन्यास २००६ में साहित्य अकादमी पुरस्कार से सम्मानित हुआ।

उपन्यास के अन्त में कथा-प्रवाह की विचित्रता देखी जाती है। और शायद इसी कारण स्वयं जोशी इस उपन्यास की अन्तिम पंक्ति के रूप में लिखते हैं-
क्याप उपन्यास हिंदी साहित्य के **मूर्धन्य** लेखक मनोहर श्याम जोशी की एक **कालजयी** रचना है, जो अपने अनूठे शिल्प और गहन सामाजिक दृष्टि के कारण विशिष्ट स्थान रखती है।

पुस्तक का शीर्षक 'क्याप' स्वयं में कुछ अजीब, अनगढ़, अनदेखा सा और अप्रत्याशित है। यह शब्द जोशी जी के लेखन के सार को दर्शाता है, जहाँ लेखक अपने विलक्षण गद्य में एक 'फसक' (गप या वृत्तांत) सुनाते हैं। यह **'फसक**' उन अनदेखे सत्यों को **अप्रत्याशित** ढंग से उजागर करती है, जिन्हें समाज देखते-देखते उनका मतलब पूछना और बूझना **भूल गया** है।

**'क्याप**' मूलतः एक **प्रेम कहानी** है, जो समाज की **आधी-अधूरी** आधुनिकता और बौद्धिकों की अधकचरी उत्तर-आधुनिकता से घातक रूप से टकराती है। यह उपन्यास बदलाव के दौर में सपनों की दारुण परिणति को कुछ इस ढंग से पाठक तक पहुँचाता है कि पढ़ते-पढ़ते मुस्कुराने वाला पाठक एकाएक खुद से सवाल पूछ बैठता है कि उसकी पलकें क्यों भीग गईं। यह रचना **सतही [[यथार्थवाद (हिंदी साहित्य)|यथार्थ]] चित्रण से दूर**, पाठक को गहरे आत्ममंथन, सघन समग्रता बोध और अपूर्व बतरस से सराबोर कर देती है।

उपन्यास की कथा का आधार तथाकथित **<nowiki/>'रहस्यमय ढिणमिणाण भैरव काण्ड**' है, जो मीडिया में भी छाया रहा था। यह घटना नए मध्य हिमालयवर्ती जिले वाल्मीकि नगर (पूर्व में कस्तूरीकोट) में **ढिणमिणाण** **भैरव के मंदिर** के पास घटित होती है।

इस काण्ड में **पुलिस डी.आई.जी. मेधातिथि जोशी** और **माफिया सरगना हरध्यानु बाटलागी** की लाशें एक साथ पड़ी मिलती हैं। दोनों एक-दूसरे के **जानी दुश्मन** थे और उनकी एक साथ, रहस्यमय परिस्थितियों में हुई मौत कई **सवाल** खड़े करती है:

वे दोनों उस वीरान जगह पर क्या कर रहे थे?

उनकी मृत्यु कैसे हुई? (चीर-फाड़ में विष या अस्वाभाविक मृत्यु के संकेत नहीं मिले)।

दो जानी दुश्मन एक साथ कैसे मर गए?

**मीडिया** और कुछ लेखकों द्वारा इस घटना को '**दैवीय हस्तक्षेप**' या **'रहस्यमय तीसरे**' की करतूत बताने पर, कथा का सूत्रधार (जो स्वयं लेखक नहीं है) इसे भ्रामक मानता है। वह नैतिक ज़िम्मेदारी महसूस करता है कि इस दोहरी मौत की भौगोलिक, सामाजिक, ऐतिहासिक और मनोवैज्ञानिक पृष्ठभूमि स्पष्ट करे।

**सूत्रधार** कस्तूरीकोट/वाल्मीकि नगर क्षेत्र की कठोर **सामाजिक संरचना** का चित्रण करता है। यह वह क्षेत्र है जहाँ बाहर से आए विजेताओं ने **स्थानीय लोगों** को 'डूम' (अछूत), '**खसिया**' और **'सवर्ण**' जैसी श्रेणियों में बाँट रखा था, **जहाँ डूम को सवर्ण की छाया छूने की भी मनाही थी।**

**'क्याप**' अपने समय की **डरावनी सच्चाइयों** को बेहद आत्मीय और प्रमाणिक ढंग से पाठक के प्रेमानुभाव में एकतान होते सुनने का अवसर देती है। यह उपन्यास प्रवचन या रिपोर्ट की बजाय सर्जनात्मक स्वर सुनने को उत्सुक पाठक के लिए एक अद्भुत 'फसक' है, जिस पर **हिंदी समाज** निश्चय ही गर्व कर सकता है।

## सन्दर्भ

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२१वीं सदी का साहित्य
श्रेणी:हिन्दी उपन्यास
दीवार में एक खिड़की रहती थी

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२०वीं सदी का साहित्य
शतपाद

thumb|right|300px|गोजर
**शतपाद** (सेन्टीपीड, गोजर  या  कांतर या कनखजूरा) एक स्थलवासी आर्थ्रोपोडा है जो जमीन में, बिलों में या पेड़ों की छाल के नीचे छिपे पाये जाते हैं। इसका शरीर लंबा एवं खंडयुक्त होता है तथा सिर पर दो स्पर्श सूत्र पाये जाते हैं। इसके प्रत्येक खंड में दो पैर जुड़े होती हैं जो जोड़ युक्त होते हैं। पहला जोड़ा पैर विषैले पंजों में रूपांतरित हो जाता है। दुनिया में गोजर की लगभग ८००० प्रजातियां हैं। यह प्रसव के पश्चात अपने सारे बच्चों को एक गोल घेरा बनाकर रक्षा करती है.इसके काटने पर हल्दी,काला नमक,देशी गाय के घी को साथ मिलाकर काटे हुए स्थान पर लगाये ।
कान में घुसने पर काला नमक मिला हुआ पानी कान में डालने से वह तुरंत बाहर आ जाता है।

## सन्दर्भ

## इन्हें भी देखें
*सहस्रपाद (मिलिपीड)

श्रेणी:आर्थ्रोपोडा
श्रेणी:मिरियापोडा
*
शस्यकर्तन

thumb|right|270px|शस्यकर्तन फ्रांस मे
[thumb|right|270px|शस्यकर्तन हाथी के आकार मे,अयुत्थया,[थाईलैण्ड|थाईलैंड]]

**शस्यकर्तन** या शस्यकर्तन कला का अर्थ, छंटाई या कटाई के द्वारा पौधों या झाड़ियों को मनचाहा रूप देकर शिल्प निर्माण करना है। शस्यकर्तन दो संस्कृत शब्दों *शस्य* और *कर्तन* से मिल कर बना है जिनका अर्थ क्रमशः वनस्पति और काटना होता है। शस्यकर्तन के लिये अमूमन सदाबहार छोटे या सुइयों जैसे घने पत्तों वाले पौधों का उपयोग किया जाता है। 

कई बार पौधों को मनचाहा आकार देने के लिए उनमें धातु के तार से बना एक पिंजरा फंसा देते है और समय के साथ इस पूरे पिंजरे पर पत्तियां छा जाती है और कुछ ही महीनों में मनचाहा आकार प्राप्त हो जाता है। शस्यकर्तन का सबसे साधारण उदाहरण घरेलु हैज (बाड़) है जिसे बाहरी सीमा, दीवार या पर्दा बनाने के लिए प्रयोग किया जाता है।

## सन्दर्भ

## इन्हें भी देखें
## बाहरी कड़ियाँ
गुलमेंहदी

**गुलमेंहदी** (Rosmarinus officinalis) एक सुगन्धित सदाबहार जड़ी-बूटी है जिसके पत्ते सुई के आकार के होते हैं। यह भूमध्यसागरीय क्षेत्र का मूल पौधा है। यह पुदीना परिवार लैमियेसी की सदस्य है, जिसमे और भी कई जड़ी-बूटी शामिल हैं। 

## वर्णन
गुलमेंहदी का पौधा सीधा बढ़ता है और 1.5 मीटर तक लंबा होता है और कभी-कभी यह २ मी तक पहुँच सकते है। सदाबहार पत्ते, ऊपर से हरे और नीचे से रोमिल सफेद होते है। फूल सर्दी या वसंत ऋतु में खिलते हैं जिनका रंग बैंगनी, गुलाबी, नीला या सफेद होता है।

## खेती
यह आकर्षक पौधा कुछ हद तक सूखे का प्रतिरोध करता है इसलिए इसे विशेष रूप से भूमध्यसागरीय जलवायु क्षेत्रों मे भू-दृश्य निर्माण (लैंडस्केपिंग) के लिए प्रयोग किया जाता है। यह आसानी से उगायी जा सकती है और माना जाता है कि यह कीट प्रतिरोधी होती है। गुलमेंहदी को आसानी से किसी भी आकार में काटा जा सकता है इसीलिए इसे शस्यकर्तन के लिए इस्तेमाल किया जाता है।

## सन्दर्भ
तथ्यवाद

**प्रत्यक्षवाद** या **तथ्यवाद** (positivism) के दर्शन के अनुसार केवल वही ज्ञान प्रामाणिक ज्ञान (authentic knowledge) है जो ज्ञानेन्द्रियों से प्राप्त अनुभव पर आधारित हो। 

## इतिहास एवं विकास
बीज रूप में **तथ्यवाद** (Positivism) कुछ प्राचीन विचारकों की शिक्षा में विद्यमान था, परंतु इसे एक दर्शन शाखा का पद देने का श्रेय आगस्त काँत (1798-1857) को है। काम्ट के सिद्धांत में मौलिक स्थान मानसिक विकास के उस नियम का है, जिसे उसने ऐतिहासिक रूप में ज्ञान की सभी शाखाओं पर लागू किया। यह *मानसिक विकास की तीन मंजिलों या अवस्थाओं का नियम* (Law of three stages) है। उसका कथन है-

:मानव बुद्धि की बनावट ही ऐसी है कि ज्ञान की प्रत्येक शाखा अपने विकास में तीन अवस्थाओं से गुजरने पर विवश होती है - दैवी या कल्पित अवस्था, दार्शनिक या अमूर्त अवस्था और वैज्ञानिक या तथ्य अवस्था (the theological, or fictitious; the metaphysical, or abstract; and the scientific, or positive)। पहली अवस्था में मनुष्य निसर्ग की घटनाओं को किसी चेतन के संकल्पों के रूप में देखता है, दूसरी अवस्था में इन संकल्पों में से चेतना निकाल दी जाती है और देवों का स्थान अचेतन प्रक्रिया ले लेती है, तीसरी अवस्था में, जिसमें मानव जाति अभी प्रविष्ट हुई है, बुद्धि इसी पर संतोष करती है कि घटनाओं को एकत्र करे और उनमें सहभाव या क्रम के संबंध को देखें। धर्म और दर्शन ने अपने काल में बुद्धि के विकास में अमूल्य सहायता दी, परंतु अब उनका समय समाप्त हो चुका है और उनके अध्ययन का मूल्य ऐतिहासिक ही है। अब विज्ञान का युग है।

विज्ञान की सभी शाखाएँ समान वेग से प्रगति नहीं करतीं, कोई आगे निकल जाती है, कोई पीछे रह जाती है। काम्ट ने विज्ञान की शाखाओं को क्रमबद्ध किया। सामान्य और सरल से चलकर विशेष और असरल की और बढ़ा। इस क्रम में उसने गणित, ज्योतिष, भौतिकी, रसायन, जीवविद्या और समाजशास्त्र को स्थान दिया। समाजशास्त्र का तो वह जन्मदाता ही समझा जाता है।

काम्ट ने धर्म और दर्शन को भूतकाल की वस्तु कहा, परंतु अपने सिद्धांत को **पॉजिटिव फिलासोफी** नाम दिया और "मानवता के धर्म" की नींव रखी। मनुष्यों में भी स्त्री को प्रथम स्थान दिया और कहा अब आगे मनुष्य का सिर स्त्री के सामने ही झुकेगा।

## इन्हें भी देखें
*तार्किक प्रत्यक्षवाद (logical positivism)
*बाह्य प्रत्यक्षवाद
*प्रत्यक्षवाद (राजनीतिक) (Political positivism)
*प्रत्यक्षवाद (विधिक) (Legal postitivism)

श्रेणी:दर्शन
श्रेणी:दर्शन का इतिहास
कारखानों में उत्पादन का इतिहास

अंगूठाकार|कारखान
## आरम्भ
प्रारंभ में वस्तुएँ कारीगरों के घर पर ही बना करती थीं, परंतु जैसे-जैसे कारीगरों द्वारा निर्मित वस्तुओं का उपयोग बढ़ा वैसे-वैसे बड़े पैमाने पर निर्माणकी आवश्यकता भी बढ़ी। साहसी व्यापारी कारीगरों के घर सामान पहुँचाकर उन्हें आर्थिक सहायता देकर सामग्री बनवाने लगे। परंतु कारीगरों तक माल पहुँचाने और उनसे निर्मित सामग्री इकट्ठी करने में बहुत समय नष्ट होता था; काम बराबर अच्छे मेल का नहीं बनता था, कारीगर बहुधा समय पर काम पूरा नहीं करते थे और कारीगरों द्वारा माल दबाकर बैठ जाने का बड़ा भय रहता था। इसलिए साहसी व्यापारी बड़े-बड़े भवन बनावाकर वहीं कारीगरों को बुलाने लगे और इसी से कारखानों की उत्पत्ति हुई। इसमें अवगुण यह था कि उपयुक्त भवन बनवाने में बहुत सी पूँजी फँस जाती थी। यदि यंत्रों की आवश्यकता होती थी तो उसमें भी पूँजी लगती थी। जब कारीगर दूर-दूर से आते थे तब उनके रहने का भी प्रबंध करना पड़ता था; फिर, कारीगरों के कार्य के निरीक्षण के लिए रखे गए व्यक्तियों का वेतन भी देना पड़ता था। इन सब अवगुणों के होते हुए भी कारखानों की संख्या बढ़ने लगी।

## आधुनिक काल
ग्रेट ब्रिटेन में कारखानों का विकास सबसे पहले हुआ। सन् 1759 ई. तक वहाँ कई छोटे-मोटे कारखाने खुल गए थे। कालांतर में वाष्प इंजन के आविष्कार (1769 ई.) के बाद कारखानों की वृद्धि बहुत शीघ्र हुई। इसी समय के लगभग इंग्लैंड के तीन व्यक्तियों (हालग्राब्ज़, आर्कराइट और क्रॉम्पटन) ने क्रमानुसार सूत कातने, कपड़ा बुनने और तागा बटन की मशीनों की उपज्ञा की और तब से कपड़ा बड़े-बड़े कारखानों में बनने लगा। 19वीं शताब्दी के मध्य तक अनेक प्रकार के कारखाने स्थापति हो गए थे, जैसे कागज, पुस्तकों, काच, मिट्टी के बर्तनों, धातु के बर्तनों, इंजनों, मशीनों, जूतों, लकड़ी की वस्तुओं, मक्खन, डिब्बाबंदी, पावरोटी आदि के। उस शताब्दी के अंत तक पावरोटी, बाइसिकिल, मोटरकार, बिजली के सामान, रासायनिक पदार्थ, रबर आदि के भी कारखाने खुल गए।

यद्यपि ब्रिटेन ने मशीनों और कारीगरों का बाहर जाना बंद कर रखा था, तो भी चोरी से कुछ मशीनें और अनेक कारीगर बाहर चले ही गए और यूरोप तथा अमरीका में भी कारखाने बनने लगे। अमरीका में कारखानों की विशेष आवश्यकता थी, क्योंकि वहाँ कारीगरों और श्रमिकों की कमी थी। वहाँ मशीनों के निर्माण में विशेष विकास हुआ और अनेक यंत्र बने जो प्राय: स्वचालित थे।

प्रारंभिक कारखाने छोटे होते थे क्योंकि एक व्यक्ति अधिक पूँजी नहीं लगा सकता था। लाख दो लाख रुपए की पूँजी प्राय: एक सीमा थी। परंतु 19वीं शताब्दी के अंत में साझे के कारखाने चलने लगे और कंपनियों के विषय में नियम बन जाने पर सीमित उत्तरदायित्व की कंपनियाँ बड़ी शीघ्रता से खुलने लगीं। श्रमिकों की कमी भी तब पूरी होने लगी जब श्रमिकों के स्वास्थ्य और सुख के लिए कानून बने। पहले श्रमिकों को प्रतिदिन 12 घंटे काम करना पड़ता था। धीरे-धीरे यह समय घटकर आठ घंटे या इससे भी कम हो गया। साथ ही, श्रमिकों के लिए न्यूनतम वेतन, छुट्टियों, आयुर्वैज्ञानिक उपचार, बीमा आदि के भी नियम बन गए। बालकों से कारखानों में काम कराना बंद कर दिया गया। इनमें से कई सुविधाओं की प्राप्ति के लिए श्रमिकों को कष्टप्रद हड़तालें करनी पड़ी थीं। अब विश्व के अधिकांश कारखानों के श्रमिक सुख से रहते हैं और विशेष मशीनों के कारण थोड़े ही मानव श्रम से बहुत अधिक सामग्री की उत्पत्ति होती है, जिससे उपभोक्ता को कोई सामग्री बहुत महँगी नहीं पड़ती।

## इन्हें भी देखें
* औद्योगिक क्रांति

श्रेणी:उद्योग
जोंक

thumb|right|200px|जोंक
**जोंक** एनिलिडा संघ का जन्तु  नहीं है। यह उभयलिंगी होता है। स्वच्छ जलाशयों में मिलता है। इसका शरीर लम्बा, चपटा एवं खंडों में विभक्त रहता है। यह वाह्य परजीवी है। इसके शरीर के दोनों सिरों पर पोषक से चिपकने के लिए चूषक मिलते हैं। इसके अगले चूषक के मध्य में तिकोना मुखछिद्र होता है।
एक दशक(2009-2019) में जोंक से इलाज 13 गुना तक मंहगा हुआ।
आयुर्वेद में जलोकावारन पद्धति में जोंक से इलाज किया जाता रहा हैं।

## ये भी देंखे
* जोंक चिकित्सा
* Hirudolab International Medicinal Leech Center
* कश्मीर में हो रहा है जोंक से इलाज

श्रेणी:प्राणी विज्ञान
कर्पूरमंजरी

**कर्पूरमंजरी** संस्कृत के प्रसिद्ध नाटककार एवं काव्यमीमांसक राजशेखर द्वारा रचित प्राकृत का नाटक (सट्टक) है। प्राकृत भाषा की विशुद्ध साहित्यिक रचनाओं में इस कृति का विशिष्ट स्थान है।

## सट्टक
कर्पूरमंजरी (1.6) में कहा गया है - नाटिका में बहुत सी बातों में मिलती-जुलती नाट्यरचना को सट्टक कहते हैं। परंतु उसमें प्रवेशक, विष्कंभक और अंक नहीं होते। साहित्यदर्पण के अनुसार सट्टक आदि से अंत तक प्राकृत भाषा में रचित होता है, न कि संस्कृत नाटकों के समान जिसमें केवल कुछ पात्र ही प्राकृत भाषा में रचित होता है। उसमें अद्भुत रस का वैशिष्ट्य होता है। अंक के लिए जवनिकांतर शब्द का प्रयोग होता है। शेष बातों में सट्टक प्राय: नाटिका के समान होता है। दोनों में शीर्षक नायिका के नाम पर होता है।

## ग्रन्थ परिचय
प्राकृत भाषा में पाँच सट्टकों (1. विलासवती, 2. चंदलेहा, 3. आनंदसुंदरी, 4. सिंगारमंजरी और 5. कर्पूरमंजरी) की प्रसिद्धि है जिनमें विलासवती के अतिरिक्त सभी उपलब्ध हैं। इन सबमें कर्पूरमंजरी सर्वोत्कृष्ट और प्रौढ़ रचना है। राजशेखर का संस्कृत और प्राकृत भाषाओं पर असाधारण अधिकार था। वे सर्वभाषानिषणण कहे जाते थे। कर्पूरमंजरी की प्राकृत प्रौढ़ एवं प्रांजल है। पहले कहा जाता था कि इसका पद्यभाग शौरसेनी प्राकृत में हैं। पर डॉ॰ मनमोहन घोष ने इस मत को अमान्य सिद्ध किया है। इसमें मुख्यत: शौरसेनी का ही प्रयोग है। इसमें कवि ने स्रग्धरा, शार्दूलविक्रीडित, बसंततिलका आदि संस्कृत के छंदों का प्रौढ़ एवं सफल प्रयोग किया है। प्राकृत के छंद भी इसमें हैं। प्राकृत में इस सट्ट के लिखने का कारण कर्पूरमंजरी (1.7) में कवि ने बताया है कि संस्कृत बंध पुरुष होते हैं और प्राकृत भाषा के बंध सुकुमार। दोनों में पुरुष और ललना के समान अंतर है। प्राकृत भाषा के प्रौढ़ आद्यंत प्रयोग के कारण इस सट्टक में दिखाया गया है कि राजा चंद्रपाल ने कुंतलराजपुत्री कर्पूरमंजरी से विवाह करके चक्रवर्तीपद प्राप्त किया। ऐंद्रजालिक भैरवानंद ने इंद्रजाल द्वारा इसमें अद्भुत रस की योजना की गई है।

## बाहरी कड़ियाँ
*कर्पूरमंजरी (भारतेन्दु हरिश्चन्द्र द्वारा हिन्दी में अनूदित)
*Karpuramanjari (भारतीय आंकीय पुस्तकालय)
*कर्पूरमंजरी

श्रेणी:साहित्य
श्रेणी:संस्कृत
श्रेणी:संस्कृत ग्रन्थ
कात्यायन (विश्वामित्रवंशीय)

विश्वामित्रवंशीय **कात्यायन** मुनि ने कात्यायन श्रोतसूत्र, कात्यायन गृह्यसूत्र और प्रतिहारसूत्र की रचना की। स्कंदपुराण के नागर खंड में कात्यायन को याज्ञवल्क्य का पुत्र बतलाया गया है। जिसमें उन्हें यज्ञविद्याविचक्षण कहा है। उस पुराण के अनुसार इन्हीं कात्यायन ने श्रोत, गृह्य, धर्मसूत्रों और शुक्लयजु:पार्षत् आदि ग्रंथों की रचना की। वास्तव में स्कंदपुराण के यह कात्यायन विश्वामित्रवंशीय कात्यायन हैं और यही कात्यायन शुक्ल यजुर्वेद के अंगिरसायन की कात्यायन शाखा के जन्मदाता हैं।

शुक्ल यजुर्वेद की कात्यायन शाखा विंध्याचल के दक्षिण भाग से महाराष्ट्र तक फैली हुई है। महाभाष्य से ज्ञात होता है कि कात्यायन वररुचि कोई दाक्षिणात्य ब्राह्मण थे। महाराष्ट्र में व्याप्त कात्यायन शाखा इस प्रमाण का द्योतक है। शुक्लयजुर्वेद प्रातिशाख्य के बहुत से सूत्र कात्यायन के वार्तिकों से मिलते हैं। इससे भी उक्त संबंध की पुष्टि होती है।

स्कंदपुराण में याज्ञवल्क्य का आश्रम गुजरात में बतलाया गया है। बहुत संभव है जब याज्ञवल्क्य मिथिला जा बसे हों तब उनके पुत्र कात्यायन महाराष्ट्र की ओर चले गए हों और वहीं कात्यायन वररुचि वार्तिककार का जन्म हुआ हो।

## इन्हें भी देखें
* अन्य कात्यायन
* कात्यायान (वररुचि) - सोमदत्त के पुत्र और पाणिनीय सूत्रों के प्रसिद्ध वार्तिककार।
* कात्यायन (गोमिलपुत्र) - जिन्होंने छंदोपरिशिष्टकर्मप्रदीप की रचना की।

श्रेणी:संस्कृत आचार्य
श्रेणी:ऋषि मुनि
कात्यायन (वररुचि)

चित्र: Linea de transmision.png 

वररुचि **कात्यायन**, पाणिनीय सूत्रों के प्रसिद्ध वार्तिककार हैं। वे नौ शुल्ब सूत्रों में से एक के रचयिता भी हैं।

पुरुषोत्तमदेव ने अपने त्रिकांडशेष अभिधानकोश में कात्यायन के ये नाम लिखे हैं - कात्य, पुनर्वसु, मेधाजित् और वररुचि। "कात्य" नाम गोत्रप्रत्यांत है, महाभाष्य में उसका उल्लेख है। पुनर्वसु नाम नक्षत्र संबंधी है, "भाषावृत्ति" में पुनर्वसु को वररुचि का पर्याय कहा गया है। मेधाजित् का कहीं अन्यत्र उल्लेख नहीं मिलता। इसके अतिरिक्त, कथासरित्सागर और बृहत्कथामंजरी में कात्यायन वररुचि का एक नाम "श्रुतधर" भी आया है। हेमचंद्र एवं मेदिनी कोशों में भी कात्यायन के "वररुचि" नाम का उल्लेख है।

वररुचि कात्यायन के वार्तिक पाणिनीय व्याकरण के लिए अति महत्वशाली सिद्ध हुए हैं। इन वार्तिकों के बिना पाणिनीय व्याकरण अधूरा सा रहा जाता। वार्तिकों के आधार पर ही पीछे से पतंजलि ने महाभाष्य की रचना की।

कात्यायन वररुचि के वार्तिक पढ़ने पर कुछ तथ्य सामने आते हैं - यद्यपि अधिकांश स्थलों पर कात्यायन ने पाणिनीय सूत्रों का अनुवर्ती होकर अर्थ किया है, तर्क वितर्क और आलोचना करके सूत्रों के संरक्षण की चेष्टा की है, परंतु कहीं-कहीं सूत्रों में परिवर्तन भी किया है और यदा-कदा पाणिनीय सूत्रों में दोष दिखाकर उनका प्रतिषेध किया है और जहाँ तहाँ कात्यायन को परिशिष्ट भी देने पड़े हैं। संभवत: इसी वररुचि कात्यायन ने वेदसर्वानुक्रमणी और प्रातिशाख्य की भी रचना की है। कात्यायन के बनाए कुछ भ्राजसंज्ञक श्लोकों की चर्चा भी महाभाष्य में की गई है। कैयट और नागेश के अनुसार भ्राजसंज्ञक श्लोक वार्तिककार के ही बनाए हुए हैं।

## इन्हें भी देखें
* कात्यायन (विश्वामित्रवंशीय) - जिन्होंने श्रोत, गृह्य और प्रतिहार सूत्रों की रचना की।
* अन्य कात्यायन
* कात्यायन (गोमिलपुत्र) - जिन्होंने छंदोपरिशिष्टकर्मप्रदीप की रचना की।

श्रेणी:संस्कृत आचार्य
श्रेणी:ऋषि मुनि
श्रेणी:वैयाकरण
अन्य कात्यायन

वार्तिककार कात्यायन वररुचि और प्राकृतप्रकाशकार वररुचि दो व्यक्ति हैं। प्राकृतप्रकाशकार वररुचि "वासवदत्ता" के प्रणेता सुबंधु के मामा होने से छठी सदी के हर्ष विक्रमादित्य के समसामयिक थे, जबकि पाणिनीय सूत्रों के वार्तिककार इससे बहुत पूर्व हो चुके थे।

अशोक के शिलालेख में वररुचि का उल्लेख है। प्राकृतप्रकाशकार वररुचि का गोत्र भी यद्यपि कात्यायन था, इसी एक आधार पर वार्तिककार और प्राकृतप्रकाशकार एक ही व्यक्ति नहीं माने जा सकते, क्योंकि अशोक के लेख की प्राकृत वररुचि की प्राकृत स्पष्ट ही नवीन मालूम पड़ती है। फलत: अशोक के पूर्ववर्ती कात्यायन वररुचि वार्तिककार हैं और अशोक के परवर्ती वररुचि प्राकृतप्रकाशकार। मद्रास से जो "चतुर्भाणी" प्रकाशित हुई है, उसमें "उभयसारिका" नामक भाण को वररुचिकृत नहीं है, क्योंकि वार्तिककार वररुचि "तद्धितप्रिय" नाम से प्रसिद्ध रहे हैं और "उभयसारिका" में तद्धितों के प्रयोग अति अल्प मात्रा में हैं। संभवत: यह वररुचि कोई अन्य व्यक्ति है।

हुयेनत्सांग ने बुद्धनिर्वाण से प्राय: ३०० वर्ष बाद हुए पालिवैयाकरण जिस कात्यायन की अपने भ्रमण वृत्तांत में चर्चा की है, वह कात्यायन भी वार्तिककार से भिन्न व्यक्ति है। यह कात्यायन एक बौद्ध आचार्य था जिसने "अभिधर्मज्ञानप्रस्थान" नामक बौद्धशास्त्र की रचना की है।

कात्याययन नाम का एक प्रधान जैन स्थावर भी हुआ है। आफ़्रेक्ट की हस्तलिखित ग्रंथसूची में वररुचि और कात्यायन के बनाए ग्रंथों की चर्चा की गई है। इन ग्रंथों में कितने वार्तिककार कात्यायन प्रणीत हैं, इसका निर्णय करना कठिन है। 
## इन्हें भी देखें
* कात्यायन (विश्वामित्रवंशीय) - जिन्होंने स्रोत, गृह्य और प्रतिहार सूत्रों की रचना की।
* कात्यायान (वररुचि) - सोमदत्त के पुत्र और पाणिनीय सूत्रों के प्रसिद्ध वार्तिककार।
* कात्यायन (गोमिलपुत्र) - जिन्होंने छंदोपरिशिष्टकर्मप्रदीप की रचना की।

कात्यायन, अन्य
कात्यायन, अन्य
कात्यायन (गोमिलपुत्र)

गोमिलपुत्र कात्यायन ने छंदोपरिशिष्टकर्मप्रदीप की रचना की है। कुछ लोगों का अनुमान है कि श्रौतसूत्रकार कात्यायन और स्मृतिप्रणेता कात्यायन एक ही व्यक्ति हैं। परंतु यह सिद्धांत ठीक नहीं जान पड़ता। हरिवशंपुराण में विश्वामित्रवंशीय "कति" के पुत्र कात्यायन गण का नामोल्लेख है। कात्यायन गण में वेदशाखा के प्रवर्तक अनेक व्यक्ति हुए हैं और इन्हीं में से एक याज्ञवल्क्य शुक्लयजु: अर्थात् वाज़सनेयि शाखा के प्रवर्तक हैं। श्रोत सूत्रकार कात्यायन इसी वाजसनेयि शाखा के अनुवर्तक हैं। इसी से यह अनुमान होता है कि विश्वामित्रवंशीय याज्ञवल्क्य के अनुवर्ती कात्यायन ऋर्षि ही कात्यायन श्रौतसूत्र के रचियिता हैं और गोमिलपुत्र कात्यायन स्मृतिकार हैं।

## इन्हें भी देखें
* कात्यायन (विश्वामित्रवंशीय) - जिन्होंने श्रोत, गृह्य और प्रतिहार सूत्रों की रचना की।
* कात्यायान (वररुचि) - सोमदत्त के पुत्र और पाणिनीय सूत्रों के प्रसिद्ध वार्तिककार।
* अन्य कात्यायन

श्रेणी:संस्कृत आचार्य
श्रेणी:ऋषि मुनि
रस सिद्धांत (विवेचना)

** रस–सिद्धांत ** हिन्दी के विख्यात साहित्यकार नगेन्द्र द्वारा रचित एक काव्यशास्त्र है जिसके लिये उन्हें सन् 1965 में साहित्य अकादमी पुरस्कार से सम्मानित किया गया।

## सन्दर्भ

श्रेणी:साहित्य अकादमी द्वारा पुरस्कृत हिन्दी भाषा की पुस्तकें
श्रेणी:२०वीं सदी का साहित्य
मार्टिन वरकर्क

## कैरियर आँकड़े
### ग्रैंड स्लैम एकल फाइनल
#### उप-विजेता ()

### कैरियर फाइनल
#### एकल
##### उप-विजेता ()

श्रेणी:टेनिस खिलाड़ी
श्रेणी:पुरुष टेनिस खिलाड़ी
प्रचलित गलत धारणाओं की सूची

यहाँ पर उन धारणाओं का विवरण दिया गया है जो जनसाधारण में व्यापक रूप से प्रचलित हैं किन्तु गहराई से विचार करने पर पता चलता है कि उनमें त्रुटि है।

## इतिहास
* यह विश्वास कि यद्यपि बारूद का आविष्कार चीनियों ने किया था किन्तु इसका युद्ध में सर्वप्रथम प्रयोग यूरोपवासियों ने किया - ग़लत है। चीनियों ने सैनिक उद्देश्यों के लिये बारूद-चालित वाण ९०० के शतक से ही आरम्भ कर दिया था।

## विधि या कानून
## विज्ञान
### खगोलशास्त्र (Astronomy)
[thumb|right|300px|A satellite image of a section of the [Great Wall of China, running diagonally from lower left to upper right.]]

* नीचे की कक्षाओं (लगभग १८५ किमी की उँचाई पर) एक अच्छी दृष्टि वाला व्यक्ति चीन की महान दीवार को देख सकता है। यद्यपि यह सत्य है लेकिन यह भी सत्य है कि इतनी कम उँचाई से अन्य बहुत सी चीजें भी दिख जाती हैं; जैसे - राजपथ (हाईवे), समुद्र स्थित जलयान, बाँध, खेतों में खड़ी फसलें आदि। यह कथन कि * यही एकमात्र मानव-निर्मित वस्तु है जो [[चन्द्रमा]] से दिखाई पडती है*, भी पूर्णतः ग़लत है।

### स्वास्थ्य
thumb|right|100px| कड़वा, खट्टा, नमकीन एवं मीठा स्वाद चखने वाले भागों को प्रदर्शित करता जीभ का नक्शा ; वास्तव में जीभ के सभी भाग सभी तरह के स्वाद को चख सकते हैं।

### जीवविज्ञान
* यद्यपि कुछ चमगादड़ अंधेरे में उडने के लिये पराश्रब्य तरंगों का प्रयोग करते हैं। किन्तु चमगादड़ अंधे नहीं होते। ये जरूर है कि उनकीं आखें छोटी एवं अविकसित होती हैं किन्तु वे फिर भी देखने में सक्षम हैं। 
### भौतिकी
* कुछ पाठ्यपुस्तकों में लिखा रहता है कि तारों के भीतर विद्युत प्रकाश के वेग से या लगभग उसके बराबर वेग से गति करती है। इससे यह ग़लत निष्कर्ष निकाला जा सकता है कि इन तारों के भीतर एलेक्ट्रॉन भी प्रकाश के वेग से ही गति करते हैं (क्योंकि विद्युतधारा, एलेक्ट्रानो की गति के ही परिणामस्वरूप होती है)। जबकि सत्य यह है कि तारों के भीतर एलेक्ट्रान का औसत वेग कुछ सेन्टीमीटर प्रति घण्टे ही (इतना कम) होती है।

### उद्विकास (evolution)
* मानव का विकास बन्दर या अन्य किसी वर्तमान *एप* (ape) से से नहीं हुआ ; बल्कि मानव स्वयं ही *बोलने वाले एप* हैं।

### भाषाविज्ञान (Linguistics)

## धर्म
### यहूदी एवं ईसाइयत
* बाइबल में कहीं भी नहीं आया है कि ईडेन के बाग () में आदम और ईव ने जो फल खाया वह सेव (apple) था।
### हिन्दू धर्म
### इस्लाम

## प्रौद्योगिकी (Technology)
### आविष्कार (Inventions)
* फ्लश शौचालय का आविष्कार थॉमस क्रैपर ने नहीं किया।

### संगणना (Computing)
### अन्य
## बाहरी कड़ियाँ
* The color of water, J. Chem. Education, 1993, 70(8), 612
* List of children's misconceptions about science
* Misconceptions taught by science textbooks
* Science Misconceptions Podcast
* Common Misconceptions about Science
* Bad Science
* Bad Chemistry
* Hershey, D.R., 2003. https://web.archive.org/web/20081216044649/http://www.botany.org/bsa/psb/2003/psb49-3.html#Misconceptions

श्रेणी:सूचियाँ
एलीना लिखोवत्सेवा

## कैरियर आँकड़े
### ग्रैंड स्लैम युगल फाइनल
#### उप-विजेता ()

### ए टी पी मास्टर्स सीरीज़ युगल फाइनल
#### उप-विजेता ()

### कैरियर फाइनल
#### युगल
##### उप-विजेता ()

श्रेणी:टेनिस खिलाड़ी
श्रेणी:महिला टेनिस खिलाड़ी
सिमुलेशन की भाषाएँ

कम्प्यूटरी सिमुलेशन को सुगमता पूर्वक अभिव्यक्त करने के लिये जिन कम्प्यूटरी भाषाओं का उपयोग किया जाता है उन्हें **सिमुलेशन की भाषा** कहते हैं। सिमुलेशन भाषाओं में यह क्षमता होनी चाहिये कि वे अलग-अलग तरह के (जैसे सतत या डिस्क्रीट, डिटर्मिनिस्टिक या स्टॉकैस्टिक) तन्त्रों को सुविधा पूर्वक वर्णन कर सकें और विविध प्रकार के विश्लेषण (डी-सी, ए-सी या ट्रान्सिएन्ट आदि) करके परिणामों को विविध प्रकार (सारणी, तरह-तरह के ग्राफ, एनिमेशन आदि) से प्रदर्शित कर सकें। इसके अतिरिक्त, डिस्क्रीट-इवेन्ट भाषाओं में अलग-अलग प्रायिकता-वितरण (प्रोबेबिलिटी-डिस्ट्रिब्यूशन) पर आधारित छद्म-यादृच्छिक (Pseudorandom) संख्याएं पैदा करने की क्षमता भी होनी चाहिये।

## डिस्क्रीट इवेन्ट सिमुलेशन की भाषाएँ (Discrete event simulation languages)
** AutoMod
** eM-Plant
** Rockwell Arena
** GASP
** GPSS
** SimPy, an open-source package based on Python
** SIMSCRIPT II.5, a well established commercial compiler
** Simula
** Java Modelling Tools, an open-source package with graphical user-interfacehttps://web.archive.org/web/20090112224144/http://jmt.sourceforge.net/
** Poses++, a discret-event simulation system with Petri net based modelling

## सतत-समय सिमुलेशन की भाषाएँ (Continuous simulation languages)
** Advanced Continuous Simulation Language (ACSL), which supports textual or graphical model specification
** Dynamo
** SimApp, simple simulation of dynamic systems and control systems https://web.archive.org/web/20190328052812/http://www.simapp.com/
** Simgua, simulation toolbox and environment, supports Visual Basic https://web.archive.org/web/20081205052943/http://simgua.com/
** Simulation Language for Alternative Modeling (SLAM) (There used also be a Simulation Language for Analogue Modelling (SLAM))
** VisSim, a visually programmed block diagram language

## संकर एवं अन्य (Hybrid, and other)
** AMESim, simulation platform to model and analyze multi-domain systems and predict their performances
** AnyLogic multi-method simulation tool, which supports System dynamics, Discrete event simulation, Agent-based modeling
** Modelica, open-standard object-oriented language for modeling of complex physical systems https://web.archive.org/web/20190926033001/https://www.modelica.org/
** EcosimPro Language **(EL)** - Continuous modelling with discrete events
** Saber-Simulator - Continuous and discrete event capability. It simulates physical effects in different engineering domains (hydraulic, electronic, mechanical, thermal, etc.)https://web.archive.org/web/20081014180527/http://www.synopsys.com/products/mixedsignal/saber/saber.html
** सिमूलिंक (Simulink) - Continuous and discrete event capability
** SPICE - यह एनॉलॉग विद्युत परिपथ के सिमुलेशन में प्रयुक्त होता है। (Analog circuit simulation)
** Z simulation language
** साईलैब (Scilab) - इसमें साईकॉस नामक एक ग्राफीय सिमुलेशन पैकेज सम्मिलित है। 
** XMLlab - simulations with XML https://web.archive.org/web/20190424065018/http://xmllab.org/ 
** Flexsim 4.0 powerful interative software for discrete event and continuous flow simulation.
** Simio software for discrete event, continuous, and agent-based simulation.https://web.archive.org/web/20140711070545/http://www.simio.com/

श्रेणी:सॉफ्टवेयर